stanford-oval/wikipedia huggingface dataset:
อนุรักษ์ จุรีมาศ

| อนุรักษ์ จุรีมาศม> ป.ช., ม.ว.ม. |
| --- | --- |
อนุรักษ์ ใน พ.ศ. 2561

รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 3 ตุลาคม พ.ศ. 2545 – 8 พฤศจิกายน พ.ศ. 2546
นายกรัฐมนตรี: ทักษิณ ชินวัตร
ก่อนหน้า: สถาปนาตำแหน่ง
ถัดไป: สรอรรถ กลิ่นประทุม
รัฐมนตรีว่าการกระทรวงวัฒนธรรม
ดำรงตำแหน่ง 8 พฤศจิกายน พ.ศ. 2546 – 6 มกราคม พ.ศ. 2548
นายกรัฐมนตรี: ทักษิณ ชินวัตร
ก่อนหน้า: อุไรวรรณ เทียนทอง
ถัดไป: อุไรวรรณ เทียนทอง
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 5 ตุลาคม พ.ศ. 2541 – 6 มกราคม พ.ศ. 2544
นายกรัฐมนตรี: ชวน หลีกภัย
รัฐมนตรีช่วยว่าการกระทรวงคมนาคม
ดำรงตำแหน่ง 6 กุมภาพันธ์ พ.ศ. 2551 – 9 กันยายน พ.ศ. 2551
นายกรัฐมนตรี: สมัคร สุนทรเวช
รัฐมนตรีช่วยว่าการกระทรวงอุตสาหกรรม
ดำรงตำแหน่ง 14 พฤศจิกายน พ.ศ. 2540 – 5 ตุลาคม พ.ศ. 2541
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 3 สิงหาคม พ.ศ. 2503 (64 ปี) อำเภอเสลภูมิ จังหวัดร้อยเอ็ด ประเทศไทย
พรรคการเมือง: สหประชาธิปไตย (2529–2531) ชาติไทย (2531–2551) ชาติไทยพัฒนา (2556–ปัจจุบัน)

อนุรักษ์ จุรีมาศ (เกิด 3 สิงหาคม พ.ศ. 2503) ชื่อเล่น แกละ กรรมการใน คณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร) สมาชิกสภาผู้แทนราษฎรจังหวัดร้อยเอ็ด เขต 1 สังกัดพรรคชาติไทยพัฒนา อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ อดีตรัฐมนตรีว่าการกระทรวงวัฒนธรรม และกรรมการบริหารพรรคชาติไทย
ประวัติ

อนุรักษ์ จุรีมาศ (ชื่อเล่น : แกละ) หรือ "เสี่ยแกละ" เกิดเมื่อวันที่ 3 สิงหาคม พ.ศ. 2503 ที่ตำบลขวาว อำเภอเสลภูมิ จังหวัดร้อยเอ็ด เป็นบุตรของนายสมควร กับนางดาวรุ่ง จุรีมาศ เป็นหลานชายของนาย สมพร จุรีมาศ และเป็นลูกพี่ลูกน้องกับนางศิริพันธ์ จุรีมาศ อดีต ส.ส.ร้อยเอ็ด จบการศึกษาชั้นมัธยมศึกษาตอนต้น จากโรงเรียนร้อยเอ็ดวิทยาลัย ชั้นมัธยมตอนปลาย จาก โรงเรียนบดินทรเดชา(สิงห์ สิงหเสนี) ระดับปริญญาตรี นิติศาสตรบัณฑิต จากมหาวิทยาลัยรามคำแหง และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
งานการเมือง

อนุรักษ์ จุรีมาศ ประกอบอาชีพทนายความ และได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย ต่อมาในการเลือกตั้ง พ.ศ. 2531 จึงย้ายมาสังกัดพรรคชาติไทย และได้รับเลือกตั้งต่อเนื่องเรื่อยมาในปี พ.ศ. 2531 พ.ศ. 2535 (2 ครั้ง) พ.ศ. 2538 และ พ.ศ. 2539 ต่อมาในการเลือกตั้ง พ.ศ. 2544 เขาไม่ได้รับเลือกตั้ง โดยแพ้ให้กับนายสานิต ว่องสัธนพงษ์ จากพรรคเสรีธรรม กระทั่งในปี พ.ศ. 2548 จึงกลับมาชนะการเลือกตั้งในพื้นที่เดิมอีกครั้งหนึ่ง
อนุรักษ์ จุรีมาศ เคยทำหน้าที่เลขานุการประธานสภาผู้แทนราษฎร (นายปัญจะ เกสรทอง) เป็นผู้ช่วยเลขานุการรัฐมนตรีว่าการกระทรวงมหาดไทย พ.ศ. 2535  เป็นเลขานุการรัฐมนตรีว่าการกระทรวงการคลัง พ.ศ. 2538 ต่อมาเขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย และการปรับคณะรัฐมนตรีในปีถัดมา เขาจึงย้ายไปเป็นรัฐมนตรีช่วยว่าการกระทรวงเกษตรและสหกรณ์
ต่อมาในรัฐบาลพันตำรวจโททักษิณ ชินวัตร เขาได้รับแต่งตั้งเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ (คนแรก) และถูกปรับไปรับตำแหน่งรัฐมนตรีว่าการกระทรวงวัฒนธรรม ในเดือนพฤศจิกายน พ.ศ. 2546
นายอนุรักษ์ จุรีมาศ ได้รับแต่งตั้งเป็นรองเลขาธิการพรรคชาติไทย ซึ่งต่อมาในปี พ.ศ. 2551 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
อนุรักษ์ ลงสมัครรับเลือกตั้ง ส.ส.จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น ส.ส. สมัยที่ 8 รวมถึงในปี 2566 เป็น ส.ส.สมัยที่ 9
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ไค แชเฟอร์

ไค เฮนดริก แชเฟอร์ (เยอรมัน: Kai Hendrik Schäfer; เกิดวันที่ 13 มิถุนายน ค.ศ. 1993) เป็นนักแบดมินตันชาวเยอรมัน เขาเข้าแข่งขันในโอลิมปิกโตเกียว 2020
แหล่งข้อมูลอื่น

ไค แชเฟอร์ ที่ BWFbadminton.com (ในภาษาอังกฤษ)
ไค แชเฟอร์ ที่ BWF.tournamentsoftware.com (ในภาษาอังกฤษ) (alternate link)
ไค แชเฟอร์ ที่ Olympedia
ไค แชเฟอร์ ที่ Olympics.com
สถานีวุฒากาศ

สำหรับสถานีรถไฟ รฟท. ดูที่ สถานีวุฒากาศ § ที่หยุดรถไฟวุฒากาศ
สถานีวุฒากาศ (อังกฤษ: Wutthakat station; รหัส: S11) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานียกระดับเหนือถนนราชพฤกษ์บริเวณคลองด่าน ในพื้นที่เขตธนบุรีและเขตจอมทอง กรุงเทพมหานคร และจะเป็นจุดเชื่อมต่อการเดินทางกับระบบรถไฟฟ้าชานเมืองสายสีแดงเข้มในอนาคต
ที่ตั้ง

สถานีวุฒากาศตั้งอยู่เหนือถนนราชพฤกษ์ โดยสร้างคร่อมคลองด่านซึ่งอยู่ทางทิศตะวันตกของทางแยกราชพฤกษ์–วุฒากาศ ในพื้นที่แขวงตลาดพลู เขตธนบุรี และแขวงบางค้อ เขตจอมทอง กรุงเทพมหานคร
ก่อนหน้านี้ มีการคาดหมายให้บริเวณสถานีวุฒากาศเป็นจุดเชื่อมต่อกับสถานีตากสินของโครงการศูนย์คมนาคมขนส่งตากสิน ซึ่งจะเป็นศูนย์คมนาคมแบบครบวงจรในพื้นที่กรุงเทพมหานครด้านใต้ มีทั้งระบบรถไฟฟ้าขนส่งมวลชน รถไฟทางไกล และสถานีขนส่งผู้โดยสารสายใต้ จึงต้องปรับปรุงแก้ไขแนวเส้นทางหลายครั้งเพื่อให้รถไฟฟ้าเชื่อมต่อกันภายในโครงการโดยตรง (บริเวณด้านทิศตะวันออกของทางแยกราชพฤกษ์–วุฒากาศ) แต่ภายหลังรัฐบาลได้ล้มเลิกโครงการนี้ไป เนื่องจากประชาชนในพื้นที่คัดค้านอย่างหนักเพราะเป็นชุมชนหนาแน่นและต้องเวนคืนบ้านเรือนไปเป็นจำนวนมาก ในที่สุด โครงการการก่อสร้างสถานีวุฒากาศแห่งนี้จึงกลับมาใช้แนวถนนราชพฤกษ์และเป็นจุดเชื่อมต่อสถานีของเส้นทางรถไฟฟ้าชานเมืองสายสีแดงเข้มที่อยู่ห่างออกไปเล็กน้อยเช่นเดิม
แผนผังสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 3 | สายสีลม มุ่งหน้า บางหว้า (สถานีปลายทาง) |
| U3 ชานชาลา  | ชานชาลา 4 | สายสีลม มุ่งหน้า สนามกีฬาแห่งชาติ (ตลาดพลู) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า  |
| G ระดับถนน  | - | ป้ายรถประจำทาง, ถนนราชพฤกษ์  |
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
ทางเข้า-ออก

1&2 ถนนราชพฤกษ์ (บันไดเลื่อนและลิฟต์)
3 วัดใหม่ยายนุ้ย
4 ซอยวุฒากาศ 27 (ลิฟต์)
5 คลองด่าน
จุดรวมพลอยู่ที่ทางออก 1 ทางออก 2 และทางออก 4 ใกล้กับถนนวุฒากาศ
เวลาให้บริการ

| ปลายทาง> สายสีลม.ชานชาลาที่ 3 | ปลายทาง> สายสีลม.ชานชาลาที่ 3 | ขบวนรถ> สายสีลม.ชานชาลาที่ 3 | ขบวนแรก> สายสีลม.ชานชาลาที่ 3 | ขบวนสุดท้าย> สายสีลม.ชานชาลาที่ 3 | สายสีลม> ชานชาลาที่ 3 | สายสีลม> ชานชาลาที่ 3 |
| --- | --- | --- | --- | --- | --- | --- |
| S12 | บางหว้า | เต็มระยะ | 05.54 | 00.37 |  |  |
ชานชาลาที่ 4
| W1 | สนามกีฬาแห่งชาติ | เต็มระยะ | 05.32 | 23.52 |  |  |
| W1 | สนามกีฬาแห่งชาติ |  |  |  |  |  |
| W1 | สนามกีฬาแห่งชาติ | ขบวนสุดท้ายเชื่อมต่อสายสุขุมวิท | – | 23.37 |  |  |

| S7 | กรุงธนบุรี | รถเสริมบางหว้า–กรุงธนบุรี | – | 0.02 |  |  |
ที่หยุดรถไฟวุฒากาศ

ที่หยุดรถไฟวุฒากาศ ที่หยุดรถไฟของการรถไฟแห่งประเทศไทย สายแม่กลอง ตั้งอยู่ที่ถนนวุฒากาศ เขตธนบุรี กรุงเทพมหานคร เปิดใช้งานเมื่อ 23 ตุลาคม พ.ศ. 2563
| สถานีก่อนหน้า |  การรถไฟแห่งประเทศไทย |  การรถไฟแห่งประเทศไทย |  การรถไฟแห่งประเทศไทย | สถานีต่อไป |
| --- | --- | --- | --- | --- |
| คลองต้นไทรมุ่งหน้า มหาชัย |  | สายแม่กลองสายวงเวียนใหญ่–มหาชัย |  | ตลาดพลูมุ่งหน้า วงเวียนใหญ่ |
รถโดยสารประจำทาง

เส้นทางรถเมล์ที่เชื่อมต่อกับสถานีวุฒากาศ ในปัจจุบัน มีผู้ให้บริการออกเป็นสองบริษัท คือ ขสมก. ประกอบด้วย สาย 101 ดำเนินการโดยเขตการเดินรถที่ 6 และสาย 111 ดำเนินการโดยเขตการเดินรถที่ 5 และไทยสมายล์บัส สาย 43
| สายที่ | จุดเริ่มต้น | จุดสิ้นสุด | ผู้ให้บริการ | ประเภทของรถที่ให้บริการ | หมายเหตุ |
| --- | --- | --- | --- | --- | --- |
| 101 (4-5) | อู่บรมราชชนนี | ท่าน้ำพระประแดง | ขสมก. | รถโดยสารประจำทางธรรมดาสีครีม-แดง |  |
| 111 (4-20) | วงกลม: เจริญนคร | ตลาดพลู | ขสมก. | รถโดยสารประจำทางธรรมดาสีครีม-แดง |  |
| 43 (4-11) | รร.ศึกษานารี 2 | เทเวศร์ | ไทยสมายล์บัส |  รถโดยสารประจำทางสีกรมท่า |  |
จุดเชื่อมต่อการเดินทาง

รถไฟฟ้าชานเมืองสายสีแดงเข้มของการรถไฟแห่งประเทศไทย ช่วงหัวลำโพง–มหาชัย เชื่อมต่อที่สถานีตากสินในอนาคต
สถานที่สำคัญใกล้เคียง

สวนงูธนบุรี
วัดใหม่ยายนุ้ย
วัดนางชีโชติการาม
วัดนาคปรก
จากชานชาลา สามารถมองเห็นพระเจดีย์มหารัชมงคล และพระพุทธธรรมกายเทพมงคล วัดปากน้ำภาษีเจริญได้
สมเด็จพระราชาธิบดีโอกยัน วังชุก

| สมเด็จพระราชาธิบดีโอกยัน วังชุก |
| --- | --- |

พระมหากษัตริย์ภูฏาน
ครองราชย์: 17 ธันวาคม ค.ศ. 1907 – 26 สิงหาคม ค.ศ. 1926
ราชาภิเษก: 17 ธันวาคม ค.ศ. 1907
ก่อนหน้า: ไม่มี (สถาปนาระบอบกษัตริย์แบบสืบสายพระโลหิต)
ถัดไป: สมเด็จพระราชาธิบดีชิกเม วังชุก
หัวหน้าคณะรัฐมนตรี: อุกเยน ดอร์จี โซนัม ทอปกาย ดอร์จี

พระราชสมภพ: 11 มิถุนายน ค.ศ. 1862(1862-06-11) บุมทัง ภูฏาน
สวรรคต: 26 สิงหาคม ค.ศ. 1926(1926-08-26) (64 ปี) โพดรัง ประเทศภูฏาน
ถวายพระเพลิง: วัดคูร์เลย์ ลาคัง
อัครมเหสี: สมเด็จพระราชินีทซูนดู ลาโม คูโท โคมา ชุกโม (สมรส 1901; เสียชีวิต 1922)
มเหสี: ลุดรง โดลมา รินเชน เพลโม โงดรุป เพโม
พระราชบุตร: เจ้าหญิงโซนัม เพดรน เจ้าหญิงชิมิ ยังซอม สมเด็จพระราชาธิบดีชิกเม วังชุก เจ้าชายกยูร์มี ดอร์จี เจ้าหญิงเคนโช วังโม เจ้าหญิงต คาร์มา ทินเลย์ ลุนดรุป
ราชวงศ์: วังชุก
พระราชบิดา: พระเจ้าจิกมี นัมเกล วังชุก
พระราชมารดา: สมเด็จพระราชินีอชี เพมา โชคี
ศาสนา: พุทธวัชรยาน
สมเด็จพระราชาธิบดีโอกยัน วังชุก (ซองคา: ཨོ་རྒྱན་དབང་ཕྱུག, ไวลี: o rgyan dbang phyug; พ.ศ. 2405 – 21 สิงหาคม พ.ศ. 2469) เป็นอดีตพระมหากษัตริย์ภูฏาน รัชกาลที่ 1 แห่งราชวงศ์วังชุก เป็นพระราชโอรสของ สมเด็จพระราชาธิบดีจิกมี นัมเกล วังชุก และ สมเด็จพระราชินีอชี เพมา โชคี เสด็จขึ้นครองราชย์เป็น พระมหากษัตริย์แห่งราชอาณาจักรภูฏาน และ พระมหากษัตริย์ราชวงศ์วังชุกพระองค์แรก เมื่อ พ.ศ. 2450
พระองค์ทรงราชาภิเษกสมรสกับ สมเด็จพระราชินีทซูนดู ลาโม คูโท โคมา ชุกโม
พระองค์ทรงเสด็จสวรรคตเมื่อวันที่ 21 สิงหาคม พ.ศ. 2469 สิริพระชนมพรรษา 63 พรรษา  ครองราชย์ได้ 19 ปี
กองทัพภาคที่ 1

| กองทัพภาคที่ 1 |
| --- | --- |
ตราประจำกองทัพภาคที่ 1
ประจำการ: กองทัพที่ 1 (2453 – 2457, 2471 – 2475, 2491 – 2499) กองทัพน้อยทหารบกที่ 1 (2457 – 2470) กองทัพน้อยที่ 1 (2470 – 2471) ภาคทหารบกที่ 1 (2499 – 2500) กองทัพภาคที่ 1 (2500 – ปัจจุบัน)
ประเทศ:  ไทย
ขึ้นต่อ: พระมหากษัตริย์ไทย​
เหล่า:  กองทัพบกไทย
รูปแบบ: ผสมเหล่า
กำลังรบ: กองทัพ
ขึ้นกับ: กองทัพบกไทย
กองบัญชาการ: ถนนราชดำเนินนอก แขวงดุสิต เขตดุสิต กรุงเทพมหานคร 10300
วันสถาปนา: 13 มกราคม
เว็บไซต์: https://army1.rta.mi.th/index_Thai.htm
ผู้บังคับบัญชา
ผู้บัญชาการปัจจุบัน: พลโท อมฤต บุญสุยา
ผบ. สำคัญ: พระเจ้าบรมวงศ์เธอ กรมพระกำแพงเพชรอัครโยธิน (ผู้บัญชาการคนแรก) หม่อมเจ้าพันธุประวัติ เกษมสันต์ พระวรวงศ์เธอ พระองค์เจ้าทศศิริวงศ์ จอมพล สฤษดิ์ ธนะรัชต์ จอมพล ถนอม กิตติขจร จอมพล ประภาส จารุเสถียร พลเอก กฤษณ์ สีวะรา จอมพล เกรียงไกร อัตตะนันทน์ พลเอก สมทัต อัตตะนันทน์ พลเอก ประวิตร วงษ์สุวรรณ พลเอก อนุพงษ์ เผ่าจินดา พลเอก ประยุทธ์ จันทร์โอชา พลเอก อุดมเดช สีตบุตร พลเอก ธีรชัย นาควานิช พลเอก อภิรัชต์ คงสมพงษ์ พลเอก ณรงค์พันธ์ จิตต์แก้วแท้ พลเอก เจริญชัย หินเธาว์
กองทัพภาคที่ 1 (ทภ.1) ของกองทัพบกไทย ได้รับการก่อตั้งเมื่อวันที่ 13 มกราคม พ.ศ. 2453 รับผิดชอบพื้นที่ภาคกลาง ภาคตะวันออก และภาคตะวันตก ตั้งกองบัญชาการที่แขวงดุสิต เขตดุสิต กรุงเทพมหานคร
ประวัติ

กองทัพภาคที่ 1 เป็นกองทัพแรกของกองทัพบก และกองทัพไทย ในการจัดอัตรากําลังตามแบบอย่างการจัดกองทัพของชาติมหาอํานาจตะวันตก สืบเนื่องมาจากพระบาทสมเด็จพระจุลจอมเกล้าเจ้าอยู่หัว ทรงพระกรุณาให้กรมยุทธบริการ ซึ่งมีหน้าที่ดูแลบังคับบัญชาทหารบกปรับปรุงหน่วยและแบ่งการบังคับบัญชาเพื่อพัฒนากิจการทหารบกให้มีความเจริญก้าวหน้า โดยจัดกําลังรบเป็น 10 กองพลกระจายอยู่ตามมณฑลต่างๆ สําหรับเตรียมความพร้อมในการป้องกันประเทศ ครั้นถึงรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงปรับปรุงการจัดอัตรากําลังกองทัพบกใหม่ โดยทรงพระกรุณาโปรดเกล้าโปรดกระหม่อมให้จัดกองพลเป็นกองทัพ ในปี พ.ศ. 2453 นับจากวันที่ 13 มกราคม พ.ศ. 2453 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าโปรดกระหม่อมให้จัดกองพลเป็นกองทัพภาคที่ 1 จวบจนปัจจุบัน นับเป็นระยะเวลา 100 กว่าปีแห่งการสถาปนา และด้วยความรู้ความสามารถ ความซื่อสัตย์ของผู้บังคับบัญชาทุกระดับชั้นทุกท่าน ทําให้กองทัพภาคที่ 1 มีเกียรติประวัติดีเด่นตลอดมา ทําให้กําลังพลทุกนายในกองทัพภาคที่ 1 มีความภาคภูมิใจเป็นอย่างยิ่งและพร้อมที่จะเสียสละชีวิตเลือดเนื้อเพื่อปกป้องสถาบันชาติ ศาสนา และพระมหากษัตริย์ ตัวอย่างวีรกรรมของเหล่าทหารหาญ เช่น กรณีพิพาทอินโดจีนฝรั่งเศส สงครามเกาหลี สมรภูมิเวียดนาม เป็นต้น
หน่วยขึ้นตรง​

กองทัพน้อยที่ 1 ตั้งกองบัญชาการที่แขวงดุสิต เขตดุสิต กรุงเทพมหานคร
หน่วยขึ้นตรง​ > ส่วนบัญชาการ

กองพันทหารสื่อสารที่ 21 กองทัพภาคที่ 1 ตั้งกองบังคับการที่แขวงอนุสาวรีย์ เขตบางเขน กรุงเทพมหานคร
หน่วยขึ้นตรง​ > ส่วนสนับสนุนการช่วยรบ

กองบัญชาการช่วยรบที่ 1 (บชร.1) ตั้งกองบัญชาการที่ค่ายพนัสบดีศรีอุทัย ตำบลเกาะจันทร์ อำเภอเกาะจันทร์ จังหวัดชลบุรี
กองพันส่งกำลังและบริการที่ 21 กองบัญชาการช่วยรบที่ 1 ตั้งกองบังคับการที่ค่ายพนัสบดีศรีอุทัย ตำบลเกาะจันทร์ อำเภอเกาะจันทร์ จังหวัดชลบุรี
กองพันซ่อมบำรุงที่ 21 กองบัญชาการช่วยรบที่ 1 ตั้งกองบังคับการที่ค่ายพนัสบดีศรีอุทัย ตำบลเกาะจันทร์ อำเภอเกาะจันทร์ จังหวัดชลบุรี
กองพันสรรพาวุธกระสุนที่ 21 กองบัญชาการช่วยรบที่ 1 ตั้งกองบังคับการที่ค่ายพนัสบดีศรีอุทัย ตำบลเกาะจันทร์ อำเภอเกาะจันทร์ จังหวัดชลบุรี
ศูนย์ควบคุมการส่งกําลังบํารุง กองบัญชาการช่วยรบที่ 1 ตั้งกองบังคับการที่แขวงเสนานิคม เขตจตุจักร กรุงเทพมหานคร
ส่วนแยก กองบัญชาการช่วยรบที่ 1 ตั้งกองบังคับการที่แขวงเสนานิคม เขตจตุจักร กรุงเทพมหานคร
หน่วยขึ้นตรง​ > ส่วนภูมิภาค

มณฑลทหารบกที่ 11 (มทบ.11) ตั้งกองบัญชาการที่แขวงทุ่งสองห้อง เขตหลักสี่ กรุงเทพมหานคร
กองพันทหารราบ มณฑลทหารบกที่ 11 ตั้งกองบังคับการที่แขวงทุ่งสองห้อง เขตหลักสี่ กรุงเทพมหานคร
กองพันทหารสารวัตรที่ 11 ตั้งกองบังคับการที่แขวงทุ่งพญาไท เขตราชเทวี กรุงเทพมหานคร
มณฑลทหารบกที่ 12 (มทบ.12) ตั้งกองบัญชาการที่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี
กองพันทหารสารวัตรที่ 12 ตั้งกองบังคับการที่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี
ศูนย์การฝึกนักศึกษาวิชาทหาร มณฑลทหารบกที่ 12 ตั้งกองบังคับการที่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี
มณฑลทหารบกที่ 13 (มทบ.13) ตั้งกองบัญชาการที่ตำบลท่าหิน อำเภอเมืองลพบุรี จังหวัดลพบุรี
ศูนย์การฝึกนักศึกษาวิชาทหาร มณฑลทหารบกที่ 13 ตั้งกองบังคับการที่ตำบลท่าหิน อำเภอเมืองลพบุรี จังหวัดลพบุรี
มณฑลทหารบกที่ 14 (มทบ.14) ตั้งกองบัญชาการที่ค่ายนวมินทราชินี ตำบลบ้านสวน อำเภอเมืองชลบุรี จังหวัดชลบุรี
ศูนย์การฝึกนักศึกษาวิชาทหาร มณฑลทหารบกที่ 14 ตั้งกองบังคับการที่ค่ายนวมินทราชินี ตำบลบ้านสวน อำเภอเมืองชลบุรี จังหวัดชลบุรี
มณฑลทหารบกที่ 15 (มทบ.15) ตั้งกองบัญชาการที่ค่ายรามราชนิเวศน์ ตำบลคลองกระแชง อำเภอเมืองเพชรบุรี จังหวัดเพชรบุรี
กองพันมณฑลทหารบกที่ 15 ตั้งกองบังคับการที่ค่ายเพชรบุรีราชสิรินธร ตำบลบ้านกุ่ม อำเภอเมืองเพชรบุรี จังหวัดเพชรบุรี
หน่วยฝึกนักศึกษาวิชาทหาร มณฑลทหารบกที่ 15 ตั้งกองบังคับการที่ค่ายรามราชนิเวศน์ ตำบลคลองกระแชง อำเภอเมืองเพชรบุรี จังหวัดเพชรบุรี
มณฑลทหารบกที่ 16 (มทบ.16) ตั้งกองบัญชาการที่ค่ายภาณุรังษี ตำบลโคกหม้อ อำเภอเมืองราชบุรี จังหวัดราชบุรี
หน่วยฝึกนักศึกษาวิชาทหาร มณฑลทหารบกที่ 16 ตั้งกองบังคับการที่ค่ายภาณุรังษี ตำบลโคกหม้อ อำเภอเมืองราชบุรี จังหวัดราชบุรี
มณฑลทหารบกที่ 17 (มทบ.17) ตั้งกองบัญชาการที่ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี
หน่วยฝึกนักศึกษาวิชาทหาร มณฑลทหารบกที่ 17 ตั้งกองบังคับการที่ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี
มณฑลทหารบกที่ 18 (มทบ.18) ตั้งกองบัญชาการที่ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
หน่วยฝึกนักศึกษาวิชาทหาร มณฑลทหารบกที่ 18 ตั้งกองบังคับการที่ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
มณฑลทหารบกที่ 19 (มทบ.19) ตั้งกองบัญชาการที่ค่ายสุรสิงหนาท ตำบลอรัญประเทศ อำเภออรัญประเทศ จังหวัดสระแก้ว
หน่วยฝึกนักศึกษาวิชาทหาร มณฑลทหารบกที่ 19 ตั้งกองบังคับการที่ค่ายสุรสิงหนาท ตำบลอรัญประเทศ อำเภออรัญประเทศ จังหวัดสระแก้ว
หน่วยขึ้นตรง​ > ส่วนช่วยการพัฒนาประเทศ

กองพลพัฒนาที่ 1 (พล.พัฒนา 1) ตั้งกองบัญชาการที่ค่ายศรีสุริยวงศ์ ตำบลดอนตะโก อำเภอเมืองราชบุรี จังหวัดราชบุรี
กรมพัฒนาที่ 1 ตั้งกองบังคับการที่ค่ายศรีสุริยวงศ์ ตำบลดอนตะโก อำเภอเมืองราชบุรี จังหวัดราชบุรี
กองพันพัฒนาที่ 1 ตั้งกองบังคับการที่ค่ายศรีสุริยวงศ์ ตำบลดอนตะโก อำเภอเมืองราชบุรี จังหวัดราชบุรี
กรมทหารช่างที่ 1 ตั้งกองบังคับการที่ค่ายบุรฉัตร ตำบลเกาะพลับพลา อำเภอเมืองราชบุรี จังหวัดราชบุรี
กองพันทหารช่างที่ 52 กรมทหารช่างที่ 1 ตั้งกองบังคับการที่ค่ายบุรฉัตร ตำบลเกาะพลับพลา อำเภอเมืองราชบุรี จังหวัดราชบุรี
กองพันทหารช่างที่ 112 กรมทหารช่างที่ 1 ตั้งกองบังคับการที่ค่ายบุรฉัตร ตำบลเกาะพลับพลา อำเภอเมืองราชบุรี จังหวัดราชบุรี
ค่ายทหารที่ตั้งปกติในพื้นที่

ดูเพิ่ม: รายชื่อค่ายทหารในสังกัดกองทัพบกไทย
ดูเพิ่ม

| --- | --- |
 รายพระนามและชื่อผู้บัญชาการทหารบกไทย  กองทัพภาคที่ 2  กองทัพภาคที่ 3  กองทัพภาคที่ 4  หน่วยบัญชาการสงครามพิเศษ:  หน่วยบัญชาการป้องกันภัยทางอากาศกองทัพบก  ทหารรักษาพระองค์  วงศ์เทวัญ  บูรพาพยัคฆ์  รบพิเศษ  
พระบาทสมเด็จพระมงกุฎเกล้าเจ้าอยู่หัว
แอ๊บโซลูท คลีน เอ็นเนอร์จี้

| --- | --- |

ประเภท: บริษัทมหาชนจำกัด
การซื้อขาย: SET:ACE
อุตสาหกรรม: โรงงานไฟฟ้าพลังงานหมุนเวียน
รูปแบบ: ทรัพยากร/พลังงานและสาธารณูปโภค
สำนักงานใหญ่: อาคารไอทีเอฟ-ทาวเวอร์ 140/6 ชั้นที่ 7 ถนนสีลม แขวงสุริยวงศ์ เขตบางรัก กทม. 10500
เจ้าของ: กลุ่มทรงเมตตา
เว็บไซต์: www.ace-energy.co.th
บริษัท แอ๊บโซลูท คลีน เอ็นเนอร์จี้ จำกัด (มหาชน) (อังกฤษ: Absolute Clean Energy Public Company Limited; SET:ACE) ประกอบธุรกิจวิจัยและพัฒนาด้านพันธุ์พืชพลังงาน ปลูกไม้โตเร็ว ธุรกิจผลิตภัณฑ์จากไม้ปลูก และเป็นผู้จำหน่ายและส่งออกผลิตภัณฑ์จากไม้ปลูก เช่น ไม้อัดแข็งความหนาแน่นสูง (Hardboard) ไม้สับ (Wood chip) เป็นต้น รวมถึงประกอบธุรกิจผลิตและจำหน่ายไฟฟ้าและไอน้ำ และธุรกิจอื่นที่สนับสนุนหรือเกี่ยวเนื่อง
จากข้อมูล ณ วันที่ 26 สิงหาคม พ.ศ. 2564 ACE มีโครงการโรงไฟฟ้าที่เปิดดำเนินการเชิงพาณิชย์ (COD) แล้ว จำนวนการผลิตติดตั้งรวม 247.7 เมกะวัตต์ 21 โครงการ โดยมากกว่าครึ่งเป็นโรงไฟฟ้าพลังงานทดแทน (ชีวมวล ขยะชุมชน และพลังงานแสงอาทิตย์)  และที่เหลือเป็นโรงไฟฟ้า SPP โคเจนเนอเรชั่นที่ใช้ก๊าซธรรมชาติเป็นเชื้อเพลิง
ประวัติ

เดิมกลุ่มทรงเมตตา ประกอบธุรกิจวิจัยและพัฒนาด้านพันธุ์พืช พลังงาน ปลูกไม้โตเร็ว ธุรกิจผลิตภัณฑ์จำพวกไม้ปลูก และเป็นผู้จำหน่ายและส่งออกผลิตภัณฑ์จากไม้ปลูก เช่น ไม้อัด
แข็งความหนาแน่นสูง (Hardboard) ไม้สับ (Wood chip) เป็นต้น ในแต่ละปีมีปริมาณเปลือกไม้หรือ เศษไม้สับที่ไม่ได้ใช้ประโยชน์เป็นจำนวนมาก ทำให้มีภาระค่าใช้จ่ายสูงในการกำจัด อีกทั้งสำนักงานนโยบายและแผนพลังงานได้กำหนดแผนพัฒนาพลังงานทดแทน 15 ปี (พ.ศ. 2551–2565) ด้วยการให้สิทธิประโยชน์ทางภาษี และสนับสนุนส่วนเพิ่มราคารับซื้อไฟฟ้า (Adder) แก่ผู้ผลิตขนาดเล็กและขนาดเล็กมาก กลุ่มทรงเมตตาจึงเห็นโอกาสทางธุรกิจ จึงได้จัดตั้งบริษัท แอ๊ดวานซ์ คลีน เพาเวอร์ จำกัด (ACP) ขึ้นเมื่อ พ.ศ. 2551 เพื่อยื่นคำขอทำสัญญาข่ายไฟฟ้ากับการไฟฟ้าส่วนภูมิภาค
เมื่อวันที่ 5 สิงหาคม พ.ศ. 2552 บริษัทได้เนินการเพิ่มทุนจดทะเบียนจากทุนจดทะเบียนเริ่มต้น 5.0 ล้านบาท เป็นทุนจดทะเบียน 500 ล้านบาท ได้เปิดโรงไฟฟ้าชีวมวลที่ตำบลหนองอิรุณ อำเภอบ้านบึง จังหวัดชลบุรี โครงการก่อสร้างแล้วเสร็จและเปิดดำเนินการเชิงพาณิชย์เมื่อวันที่  24 เมษายน พ.ศ. 2555 ต่อมา พ.ศ. 2558 กลุ่มเมตตาได้เข้าซื้อหุ้นบริษัท เอเชีย คลีน เอ็นเนอร์จี้ จำกัด (ASCE) ซึ่งจัดตั้งขึ้นมาโดยกลุ่มผู้ถือหุ้นอื่นเมื่อต้นปี พ.ศ. 2551 เพื่อเปลี่ยนวัตถุประสงค์เดิมมาเป็นบริษัทที่ถือหุ้นในบริษัทอื่น จากนั้น ASCE ได้เข้าซื้อหุ้นในบริษัทย่อยอื่น ๆ จากกลุ่มเมตตา ได้แก่ ALCP AAP ABA BPP ACE SOLAR และ AAA ในปี พ.ศ. 2555 ได้พัฒนาโครงการโรงไฟฟ้าพลังงานสะอาด โรงไฟฟ้าชีวมวล โรงไฟฟ้าก๊าซธรรมชาติ โรงไฟฟ้าขยะชุมชนและโรงไฟฟ้าพลังงานแสงอาทิตย์อย่างต่อเนื่องทั่วประเทศ
ปลายปี พ.ศ. 2558 ได้จัดตั้งบริษัท แอ๊บโซลูท คลีน เอ็นเนอร์จี้ จำกัด (ACE) โดยมีวัตถุประสงค์เพื่อประกอบธุรกิจโดยการถือหุ้นในบริษัทอื่น (Holding Company) และเข้าถือหุ้น ASCE ในสัดส่วนร้อยละ 100 เพื่อเป็นการปรับโครงสร้างของกลุ่มบริษัทฯ ต่อมา พ.ศ. 2561 ได้จัดตั้ง PSMS เพื่อประกอบธุรกิจให้บริการซ่อมบำรุงโรงไฟฟ้าภายในกลุ่มบริษัท รวมทั้งได้มีการซื้อหุ้นของ ACW จากนั้นได้แปรสภาพจากบริษัทจำกัดมาเป็นบริษัทมหาชนจำกัด บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE เข้าจดทะเบียนในตลาดหลักทรัพย์แห่งประเทศไทยเมื่อเดือนพฤศจิกายน พ.ศ. 2562 ซื้อขายวันแรกในตลาดหลักทรัพย์แห่งประเทศไทยในวันที่ 13 พฤศจิกายน พ.ศ. 2562
เดือนสิงหาคม พ.ศ. 2563 ASCE ได้เข้าซื้อหุ้นสามัญทั้งหมด ในสัดส่วนร้อยละ 100 ของบริษัทผู้ดำเนินโครงการโรงไฟฟ้าชีวมวลจำนวน 3 บริษัท คือ AAE ABE และ SBM ขนาดกำลังการผลิตติดตั้งรวม 26.9 เมกะวัตต์ โดยมีสัญญาซื้อขายไฟฟ้ากับการไฟฟ้าส่วนภูมิภาค รวม 22.5 เมกะวัตต์ ทำให้ AAE ABE และ SBM มีฐานะเป็นบริษัทย่อยโดยอ้อมของบริษัท
กลางปี พ.ศ. 2563 ACE ได้รับคัดเลือกจากตลาดหลักทรัพย์แห่งประเทศไทยเข้าคำนวณในดัชนีเซต 100 สำหรับครึ่งหลังปี 2563 หลังจากเข้าซื้อขายในตลาดหลักทรัพย์  6 เดือน และยังได้รับคัดเลือกเข้าคำนวณดัชนีต่างประเทศ คือ FTSE SET Index 2 กลุ่ม คือ FTSE SET Mid Cap Index และ FTSE SET Shariah Index รอบการรีวิวครึ่งปีหลัง ซึ่งคัดเลือกโดย FTSE Russell ร่วมกับตลาดหลักทรัพย์แห่งประเทศไทย
บริษัทย่อย

โดยดำเนินงานภายใต้กลุ่มบริษัทในเครือของ ACE ณ วันที่ 31 ธันวำคม พ.ศ. 2563 บริษัทฯ ถือหุ้นในบริษัทย่อยรวม 20 บริษัท ประกอบด้วย บริษัทย่อยโดยตรง 1 บริษัท และบริษัทย่อยโดยอ้อม 19 บริษัท ดังนี้
บริษัทย่อย > บริษัทย่อยโดยตรง

บริษัท เอเชีย คลีน เอ็นเนอร์จี้ จำกัด ตัวย่อ ASCE
บริษัทย่อย > บริษัทย่อยโดยอ้อม

บริษัท แอ๊ดวานซ์ คลีน เพาเวอร์ จำกัด ตัวย่อ ACP
บริษัท อัลไลแอนซ์ คลีน เพาเวอร์ จำกัด ตัวย่อ ALCP
บริษัท แอ๊ดวานซ์ อะโกร เพาเวอร์ แพลนท์ จำกัด ตัวย่อ AAPP
บริษัท แอ๊ดวานซ์ เอเชีย เพาเวอร์ แพลนท์ จำกัด ตัวย่อ AAP
บริษัท แอ๊ดวานซ์ ไบโอ เอเชีย จำกัด ตัวย่อ ABA
บริษัท แอ๊ดวานซ์ ฟำร์ม ทรี จำกัด ตัวย่อ AFT
บริษัท ไบโอ เพาเวอร์ แพลนท์ จำกัด ตัวย่อ BPP
บริษัท เอซีอี โซลาร์ จำกัด ตัวย่อ ACE
บริษัท แอ๊บโซลูท คลีน วอเตอร์ จำกัด (เดิมชื่อ บริษัท ปรำสำทพรรุ่งเรือง จำกัด (PSPR) ตัวย่อ ACW
บริษัท แอ๊ดวานซ์ อะโกร เอเชีย จำกัด ตัวย่อ AAA
บริษัท แอ๊ดวานซ์ เอเชีย เอ็นเนอร์จี้ จำกัด (เดิมชื่อ บริษัท ยูดับบลิวซี โกเมน ไบโอแมส จำกัด (UKB)) ตัวย่อ AAE
บริษัท แอ๊ดวานซ์ ไบโอ เอ็นเนอร์จี้ จำกัด (เดิมชื่อ บริษัท ยูดับบลิวซี อำพัน ไบโอแมส จำกัด (UAB)) ตัวย่อ ABE
บริษัท สตึก ไบโอแมส จำกัด ตัวย่อ SBM
บริษัท พลังงานหมุนเวียนภูมิภาค (ประเทศไทย) จำกัด ตัวย่อ PRE
บริษัท พลังงานหมุนเวียน (กลาง) จำกัด ตัวย่อ REC
บริษัท พลังงานหมุนเวียน (เหนือ) จำกัด ตัวย่อ REN
บริษัท พลังงานหมุนเวียน (ตะวันออกเฉียงเหนือ) จำกัด ตัวย่อ  RENE
บริษัท พลังงานหมุนเวียนสยาม จำกัด ตัวย่อ RESM
บริษัท เพาเวอร์ซัพพลาย แอนด์ เมนเทแนนซ์ เซอร์วิส จำกัด ตัวย่อ PSMS
ธุรกิจ

โครงสร้างธุรกิจของ ACE จะแบ่งออกเป็น 4 ธุรกิจคือ ธุรกิจโรงไฟฟ้าพลังงานชีวมวล ธุรกิจโรงไฟฟ้าพลังงานก๊าซธรรมชาติ ธุรกิจโรงงานไฟฟ้าขยะชุมชน ธุรกิจโรงงานไฟฟ้าพลังงานแสงอาทิตย์ และธุรกิจอื่น ณ วันที่ 31 ธันวำคม พ.ศ. 2563 บริษัทโครงกำรโรงไฟฟ้าที่เปิดดำเนินกำรเชิงพาณิชย์ แล้ว 19 โครงการ ดังนี้
ธุรกิจ > ธุรกิจโรงไฟฟ้าพลังงานชีวมวล

โครงการโรงไฟฟ้าชีวมวลเป็นการนำวัสดุเหลือใช้ทำงกำรเกษตรในพื้นที่ใกล้เคียง เช่น เปลือกไม้ ไม้เชื้อเพลิง แกลบ เป็นต้น มาใช้เป็นเชื้อเพลิงในกำรผลิตกระแสไฟฟ้า จำหน่ายไฟฟ้าให้แก่ กฟภ. ตามสัญญาซื้อขำยไฟฟ้า อายุสัญญา 15 – 16 ปี
โรงไฟฟ้าพลังงานชีวมวลบ้านบึง
โรงไฟฟ้าพลังงานชีวมวลโพนทอง
โรงไฟฟ้าพลังงานชีวมวลบ่อพลอย
โรงไฟฟ้าพลังงานชีวมวลศรีเชียงใหม่
โรงไฟฟ้าพลังงานชีวมวลสิรินธร
โรงไฟฟ้าพลังงานชีวมวลตานี
โรงไฟฟ้าพลังงานชีวมวลโชคชัย
โรงไฟฟ้าพลังงานชีวมวลน้ำพอง
โรงไฟฟ้าพลังงานชีวมวลเถิน
โรงไฟฟ้าพลังงานชีวมวลสตึก
โรงไฟฟ้าพลังงานชีวมวลดอนมนต์
ธุรกิจ > ธุรกิจโรงไฟฟ้าพลังงานก๊าซธรรมชาติ

ซึ่งใช้เทคโนโลยีโคเจนเนอเรชั่น ชนิดกังหันก๊าซมาผลิตไฟฟ้า กำลังกำรผลิตติดตั้ง 114.35 เมกะวัตต์ จำหน่ายไฟฟ้าให้แก่ กฟผ. อายุสัญญา 25 ปี
โรงไฟฟ้าพลังงานสะอาดเกาะขนุน
ธุรกิจ > ธุรกิจโรงไฟฟ้าขยะชุมชน

โรงไฟฟ้าพลังงานขยะขอนแก่น
โรงไฟฟ้าพลังงานขยะกระบี่
ธุรกิจ > ธุรกิจโรงไฟฟ้าพลังงานแสงอาทิตย์

โครงการ SOLAR ROOFTOP 1 อ.ศรีราชา จ.ชลบุรี
โครงการ SOLAR ROOFTOP 2 อ.โชคชัย จ.นครราชสีมา
แหล่งข้อมูลอื่น

เว็บไซต์ทางการ
สมศักดิ์ เทพานนท์

| สมศักดิ์ เทพานนท์ (ทัพทัต)​ |
| --- | --- |
คุณสมศักดิ์กับรางวัลทำนองชนะเลิศและรางวัลนักร้องชายชมเชยจากเพลงรักเธอเสมอได้รับรางวัลในงานแผ่นเสียงทองคำพระราชทาน ปี พ.ศ. 2509
สารนิเทศภูมิหลัง
เกิด: 5 มีนาคม พ.ศ. 2467 สมศักดิ์ ทัพทัต จังหวัดพระนคร ประเทศสยาม
เสียชีวิต: 26 กรกฎาคม พ.ศ. 2537 (70 ปี)
อาชีพ: นักร้อง นักแต่งเพลง นักดนตรี
ปีที่แสดง: พ.ศ. 2485 - 2537 (52 ปี)
สังกัด: วงดนตรีสุนทราภรณ์
สมศักดิ์ เทพานนท์ (5 มีนาคม พ.ศ. 2467 - 26 กรกฎาคม พ.ศ. 2537) นักดนตรี และนักประพันธ์คำร้องหลากหลายแนวให้กับ วงดนตรีกรมประชาสัมพันธ์ และ   วงสุนทราภรณ์
ประวัติ

ชื่อจริง  สมศักดิ์ ทัพทัต  เป็นบุตรของนายทองย้อย กับนางระเบียบ ทัพทัต ส่วนนามสกุล เทพานนท์ เป็นนามสกุลของคุณยาย และใช้ในวงการเพลงเท่านั้น มีชื่อเล่นว่าทอง  เกิดที่ตำบลสำราญราษฎร์  บิดารับราชการกระทรวงกลาโหม ศึกษาจบชั้นประถมศึกษาที่โรงเรียนวัดสุทัศน์ จบชั้นมัธยมศึกษาที่โรงเรียนวัดสระเกศ และเข้าศึกษาต่อที่คณะเภสัชศาสตร์ จุฬาลงกรณ์มหาวิทยาลัย แต่เรียนไม่จบเพราะบิดาเสียชีวิต และไม่มีทุนเรียนต่อ